אהוד ויס

אהוד (אודי) ויס (נולד ב-1965) הוא פרופסור במחלקה ללימודי ארץ ישראל וארכאולוגיה באוניברסיטת בר-אילן שתחום התמחותו הוא ארכיאולגיה בוטנית. ויס הקים את המעבדה לארכאולוגיה בוטנית באוניברסיטת בר-אילן ועומד בראשה.

תולדות חייו 
אהוד ויס נולד בבני ברק ובשנת 1989 החל ללמוד תואר ראשון בלימודי ארץ ישראל ובפקולטה למדעי החיים באוניברסיטת בבר-אילן. בשנים 1995–1996 למד תואר שני בביו-ארכאולוגיה וגיאו-ארכאולוגיה במכון לארכאולוגיה באוניברסיטת לונדון. בשנים 1996–2002 עשה דוקטורט במחלקה ללימודי ארץ ישראל וארכאולוגיה של אוניברסיטת בר-אילן בנושא שחזור הכלכלה והחברה של תושבי האתר האפיפלאוליתי אהלו II לפי השרידים הבוטניים. ויס עשה פוסט-דוקטורט במחלקה לאנתרופולוגיה של אוניברסיטת הרווארד. ויס מלמד במחלקה ללימודי ארץ ישראל וארכאולוגיה באוניברסיטת בר-אילן מ-1992.

תושב שוהם, נשוי ואב ל-4 ילדים.

קריירה 
ויס השתתף וניהל מספר חפירות ארכאולוגיות בישראל, בין השאר באתרים הבאים: תל בית שמש, תל א-צפי, אוהלו II.

ויס הקים מעבדה לבוטניקה ארכאולוגית במחלקה ללימודי ארץ ישראל וארכאולוגיה, באוניברסיטת בר-אילן, ובכך ממשיך את דרכו של מורהו פרופ' מרדכי כסלו.

מחקריו הבולטים 
 שחזור השדות, המסחר והכלכלה החקלאית באשקלון של סוף תקופת הברזל; 
 הכלכלה, הסביבה, טכנולוגיית המזון ואסטרטגיית הליקוט של תושבי אוהלו II בתקופה האפי-פלאוליתית; 
 ראשית החקלאות - השימוש בדגניים לעומת דגנים לאורך התקופות, תיאורית "הקשת הרחבה" והשלכותיה הבוטניות, קציר לעומת ליקוט דגנים כמפתח להבנת התחלת החקלאות, ניתוח הממצא הבוטני ככלי להבנת התבנית המרחבית-זמנית של ראשית החקלאות. 
 מקור השעורה המבויתת. 
 ביות החיטה לפני 23,000 שנה.
 זיהוי הענבים וחרצני הענבים שנמצאו בחפירות ארכיאולוגיות בישראל.

פרסומים 
פרופסור ויס פרסם יותר מחמישים פרסומים מדעיים ובהם:

 אהוד ויס, שחזור הכלכלה והחברה של תושבי האתר האפיפלאוליתי אהלו II לפי השרידים הבוטניים. עבודה לשם קבלת תואר דוקטור לפילוסופיה. המחלקה ללימודי ארץ ישראל וארכאולוגיה, אוניברסיטת בר-אילן, 2002.
 אהוד ויס ומרדכי כסלו, שרידי צמחים מתקופת הברזל באשקלון – אינדיקטורים לפעילות כלכלית. בתוך: אשקלון עיר לחוף ימים. עורכים: ששון, א., ספראי, ז., ושגיב, נ., 2001.

קישורים חיצוניים 
 

 אהוד ויס באתר Academia.edu

הערות שוליים 

ארכאולוגים ישראלים
חוקרי ארץ ישראל
בוטנאים ישראלים
בוגרי אוניברסיטת לונדון
בעלי תואר דוקטור מאוניברסיטת בר-אילן
סגל אוניברסיטת בר-אילן: ארץ ישראל וארכאולוגיה
ארכאובוטניקה
ישראלים שנולדו ב-1965